29. ΒΑΣΙΛΙΚΟΝ ΔΙΑΤΑΓΜΑ της 14/15 Σεπτ. 1951 Περί καθορισμού τρόπου εκτιμήσεως αξίας ακινήτων επί περιπτώσεων επιβολής εισφορών δια πολεοδομικούς σκοπούς. Έχοντες υπ’ όψιν τας διατάξεις της παρ. 5 του άρθρ. 1 του από 17.7.1923 Ν.Δ/τος «περί σχεδίων πόλεων κλπ.», της παρ. 2 του άρθρ. 7 του Ν. 5367/1931 «περί εκτελέσεως Δημοσίων έργων», του Ν.Δ. 1042/49 «περί ενοποιήσεως των Τεχνικών Υπηρεσιών της Χώρας» και του Α.Ν. 1671/51 «περί Υπουργικού Συμβουλίου και Υπουργείων» και ιδόντες την υπ’ αριθ. 488 ε.ε. γνωμοδότησιν του Συμβουλίου της Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-1.Η εκτίμησις της αξίας ακινήτων, προς υπολογισμόν βάσει αυτής εισφορών, επιβεβλημένων δια Δ/των κατά τας διατάξεις του Ν.Δ. της 17 Ιουλ. 1923 «περί σχεδίων πόλεων κλπ.» (άρθρ. 1 παρ. 5) ή του Ν.Δ. 690/48 «περί συμπληρώσεως των περί σχεδίων Πόλεων διατάξεων» (άρθρ. 1 παρ. 8) υπέρ Ειδικών Ταμείων Εφαρμογής Σχεδίων Πόλεων ή υπέρ Δήμων ή Κοινοτήτων ή εις πίστωσιν Ειδικών λογ/μών και υπολογιζομένων βάσει της εκτιμωμένης αξίας του ακινήτου, γίνεται υπό του οικείου Οικονομικού Εφόρου της περιοχής εν η τα ακίνητα. Η εκτίμησις προκαλείται δι’ αιτήσεως είτε του υποχρέου προς πληρωμήν είτε του δικαιούχου της εισφοράς, δύναται δε αύτη να γίγνεται είτε κατά περίπτωσιν επί μεμονωμένων ακινήτων, είτε και ομαδικώς δια μείζονα περιοχήν, επιτρεπομένης εν τη τελευταία ταύτη περιπτώσει και της κατά κατηγορίας αξίας κατατάξεως των ακινήτων της περιοχής εφ’ όσον κρίνεται ως ανταποκρινομένη προς τα πράγματα τοιαύτη διάκρισις. 2.Εν περιπτώσει διαφωνίας του υποχρέου εις καταβολήν της εισφοράς ή του δικαιούχου αυτής προς την κατά την προηγουμένην παράγραφον καθοριζομένην υπό του Οικονομικού Εφόρου αξίαν, αύτη κανονίζεται τελικώς κατά την διαδικασίαν περί καθορισμού της αξίας μεταβιβαζομένων ακινήτων, ήτις διαδικασία ισχύει και εφαρμόζεται αναλόγως και δια την κατά την παρούσαν παράγραφον εκτίμησιν. Ο διακανονισμός ούτος προκαλείται τη αιτήσει του ενδιαφερομένου, όστις οφείλει, επί ποινή απαραδέκτου της αιτήσεώς του, να προσεπικαλή κατ’ αυτόν και το έτερον ενδιαφερόμενον μέρος. Η πρόσκλησις αύτη πιστοποιείται δια αποδεικτικού κοινοποιήσεως δια δικαστικού κλητήρος προς το έτερον ενδιαφερόμενον μέρος της αιτήσεως προς διακανονισμόν κατά την παράγραφον ταύτην της αξίας του ακινήτου. 3.Εν περιπτώσει οικοδομήσεως ή μεταβιβάσεως μεμονωμένου ακινήτου, και επισπεύσεως ως εκ τούτου της εκτιμήσεως της αξίας υπό του υποχρέου προς πληρωμήν, και εφ’ όσον η αξία αύτη δεν έχει προηγουμένως εκτιμηθή κατά τα ανωτέρω είτε δια ειδικής ως προς το ακίνητον πράξεως είτε δια γενικής τοιαύτης αφορώσης μείζονα περιοχήν, η εκτίμησις της αξίας προς υπολογισμόν της εισφοράς επιτρέπεται να γίγνεται υπό του Προέδρου της Διοικούσης το Ταμείον Επιτροπής ή υπό του Δημάρχου ή Προέδρου της Κοινότητος αναλόγως του δικαιούχου, υπό την αίρεσιν της αποδοχής της εκτιμήσεως ταύτης υπό του υποχρέου προς πληρωμήν. Η εκτίμησις αύτη γίγνεται βάσει συμβολαίου μεταβιβάσεως ακινήτων διατελούντων από απόψεως θέσεως, χρόνου μεταβιβάσεως και λοιπών χαρακτηριστικών της αξίας των ακινήτων υπό συγκρισίμους όρους προς το υπό εκτίμησιν τοιούτον, και εν συσχετίσει προς άλλα εν τη αυτή περιοχή εκτιμηθέντα τυχόν ακίνητα, εν ελλείψει δε τοιούτων στοιχείων βάσει πληροφοριών περί της αξίας των ακινήτων εν τη περιοχή του υπό εκτίμησιν τοιούτου. Η κατά την παρούσαν παράγραφον εκτίμησις, εφ’ όσον ήθελε γίνη αποδεκτή υπό του υποχρέου προς πληρωμήν, είναι οριστική ως προς το θεωρούμενον ακίνητον. Εν περιπτώσει δε μη αποδοχής της εκτιμήσεως αυτής υπό του επισπεύδοντος ταύτην και υποχρέου προς πληρωμήν, εφαρμόζονται τα εις τας ανωτέρω παρ. 1 και 2 οριζόμενα. 4.Ο κατά το παρόν άρθρον τρόπος εκτιμήσεως της αξίας ακινήτων, ισχύει και εφαρμόζεται και δια τον υπολογισμόν εισφορών βάσει της αξίας αυτής επιβληθεισών τυχόν κατά τας προβλέψεις του άρθρ. 7 του Ν.Δ. της 17 Ιουλ. 1923 «περί σχεδίων πόλεων κλπ.» αλλά μόνον εφ’ όσον δια της κατά το αυτό άρθρον συμβάσεως Σελ. 293 Σχέδια Πόλεων 23.Δ.α.29 δεν έχει ορισθή άλλος τρόπος εκτιμήσεως της αξίας ταύτης. Εις τον αυτόν Υπουργόν ανατίθεται η δημοσίευσις και εκτέλεσις του παρόντος Β.Δ/τος. 